Diari Oficial de la Generalitat Valenciana


Sumari del DOGV 7555, del 24-06-2015 (2015/5947)

RESOLUCIÓ de 22 de juny de 2015, de la Direcció General d'Universitat, Estudis Superiors i Ciència, per la qual s'adjudiquen les ajudes complementàries de les beques destinades a l'activitat de mobilitat d'estudiants per estudis, del Programa Erasmus+, per al curs 2014-2015.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7555

Data del DOGV
:   24-06-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/5947


Data del document
:   22-06-2015

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 22 de juny de 2015, de la Direcció General d'Universitat, Estudis Superiors i Ciència, per la qual s'adjudiquen les ajudes complementàries de les beques destinades a l'activitat de mobilitat d'estudiants per estudis, del Programa Erasmus+, per al curs 2014-2015. [2015/5947]  
Per Orde 7/2015, de 10 de febrer, de la Conselleria d'Educació, Cultura i Esport (DOCV 7464, 12.02.2015), s'aprovaren les bases reguladores i la convocatòria per a complementar les beques destinades a l'activitat de mobilitat d'estudiants per estudis, del Programa Erasmus+, per al curs 2014-2015.  
Vistes les sol·licituds presentades per les entitats de la Comunitat Valenciana gestores de programes europeus de mobilitat d'estudiants, vista la proposta de l'òrgan instructor del procediment, d'acord amb el que establixen les bases 6a i 9a de la convocatòria, i per delegació de la consellera d'Educació, Cultura i Esport segons l'Orde 7/2015, resolc:  
  
  
Primer  
Concedir les ajudes per a complementar les beques del curs 2014-2015 per a l'activitat de mobilitat d'estudiants, del Programa Erasmus+, per import de 308.100 ?, a càrrec de la línia de subvenció T3171000 del programa 422.60, Universitat i Estudis Superiors, de l'exercici pressupostari corresponent a l'any 2015. La quantia de estes ajudes expressada globalment per cada entitat sol·licitant és la següent:  
  
  
Universitat de València-Estudi General 134.749,00  
Universitat Politècnica de València 82.079,44  
Universitat d'Alacant 34.933,34  
Universitat Jaume I de Castelló 24.396,75  
Universitat Miguel Hernández d'Elx 8.698,76  
Universitat Cardenal Herrera-CEU 4.807,43  
Universitat Catòlica de València Sant Vicent Màrtir 9.230,60  
Florida Centre de Formació CV - Florida Universitària 1152,75  
Escola d'Art i Superior de Disseny de València 2.201,18  
Escola d'Art i Superior de Disseny d'Alacant 359,87  
Escola d'Art i Superior de Disseny de Castelló 669,23  
Escola Superior de Ceràmica de l'Alcora 76,92  
Conservatori Superior de Música Joaquín Rodrigo 2.128,14  
Conservatori Superior de Música Óscar Esplá 1.300,14  
Conservatori Superior de Música Salvador Seguí 948,17  
Conservatori Superior de Dansa de València 174,04  
Conservatori Superior de Dansa d'Alacant 76,92  
Escola Superior d'Art Dramàtic 117,32  
  
  
Segon  
La quantia global que correspon a cada entitat sol·licitant es distribuirà entre els alumnes beneficiaris de l'ajuda, seguint l'orde de puntuació establit en la base 8a de l'Orde 7/2015, la relació dels quals s'adjunta com a annex I i per l'import en euros que hi figura.  
  
  
Tercer  
Aquells beneficiaris que no reben totalment l'import que els correspondria, per l'aplicació del que disposa la base 8a de l'Orde 7/2015, per raó de la puntuació obtinguda i del crèdit disponible, podran completar-lo amb les quanties dels imports de les renúncies o revocacions que entre els beneficiaris puguen produir-se.  
  
Quart  
Aquells alumnes que apareixen relacionats, per orde de puntuació, en l'annex II de la present resolució i que reunint els requisits de la convocatòria no han resultat beneficiaris, per raó de la puntuació obtinguda i del crèdit disponible, podran suplir les renúncies o revocacions que entre els beneficiaris puguen produir-se.  
Quint  
En cap cas la quantia de l'ajuda podrà ser superior a l'import que correspondria per l'estada en el país i pels mesos que van servir de càlcul per a l'obtenció de l'ajuda, d'acord amb el que establix la base 8a de l'Orde 7/2015.  
  
Sisé  
Els alumnes beneficiaris hauran d'acreditar, davant l'òrgan corresponent de la entitat sol·licitant, l'estada realitzada. L'import de l'ajuda no podrà ser en cap cas superior al que corresponga als mesos acreditats.  
  
  
Seté  
La quantia global de les ajudes es lliurarà a cada entitat sol·licitant, prèvia justificació davant la Direcció General d'Universitat, Estudis Superiors i Ciència, d'acord amb el que disposa la base deu de l'Orde 7/2015, de la següent documentació:  
a) L'acte administratiu de la entitat sol·licitant pel qual s'acorde l'increment de la quantia de la beca als seus alumnes beneficiaris, en concepte de becaris de programes de mobilitat durant el curs 2014-2015, amb expressió de la seua quantia de complement i del total resultant, així com de la notificació a l'alumne beneficiari.  
  
b) Un certificat d'últim ingrés relatiu a estes ajudes, firmat per un responsable de l'entitat sol·licitant, que acredite en quin curs, data i per quin import es va fer l'últim ingrés en concepte d'estes ajudes a les entitats públiques.  
Esta documentació justificativa haurà de ser presentada en el termini de 20 dies des de la publicació de la resolució d'adjudicació.  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, el present acte, que posa fi a la via administrativa, es podrà recórrer potestativament en reposició o caldrà plantejar directament el recurs contenciós administratiu, en els terminis i davant els òrgans que s'indiquen a continuació:  
  
a) El recurs de reposició s'haurà d'interposar davant la consellera d'Educació, Cultura i Esport en el termini d'un mes comptador des de l'endemà de la seua publicació en el Diari Oficial de la Comunitat Valenciana.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos comptador des de l'endemà de la seua publicació en el Diari Oficial de la Comunitat Valenciana.  
  
València, 22 de juny de 2015.- El director general d'Universitat, Estudis Superiors i Ciència: Felipe Palau Ramírez.